Parvocaecus

Parvocaecus er en slekt av små løpebiller.

Utseende 
Bittesmå (såvidt over 1 millimeter), avlange, bleke, blinde løpebiller. Kroppen er fint hårkledt med spredte, lange børster. Hodet er bredt rundet helt uten fasettøyne, antennene perlekjede-formede og rundt halve kroppslengden. Pronotum er avrundet trapesformet med en fin midtfure. Dekkvingene er reduserte og dekker ikke den bakerste delen av bakkroppen, uten punktrader. Beina er forholdsvis korte og kraftige.

Levevis 
Artene har et underjordisk levesett, og kan finnes under store steiner.

Utbredelse 
Slekten er utbredt i Tyrkia og Hellas (Lesbos).

Systematisk inndeling 

 Ordenen biller, Coleoptera (Linnaeus, 1758)
 Underordenen Adephaga 
 Overfamilien løpebiller og vannkalver, Caraboidea
 Familien løpebiller, Carabidae (Latreille, 1802)
 Underfamilien skyggeløpere, Trechinae (Bonelli, 1810)
 Stammen Bembidiini (Stephens, 1827)  – over 3000 beskrevne arter
 Gruppen Anillina (Jeannel, 1937)
 Slekten Parvocaecus (Coiffait, 1956)
 Parvocaecus anatolicus (Coiffait, 1956)
 Parvocaecus assingi (Giachino & Vailati, 2019)
 Parvocaecus hetzeli (Giachino & Vailati, 2019)
 Parvocaecus tokatensis (Vigna Taglianti, 1976)
 Parvocaecus turcicus (Coiffait, 1956)

Referanser

Eksterne lenker 
 

Skyggeløpere
Biller formelt beskrevet i 1956
Tyrkias insekter
Dyr formelt beskrevet av Henri Coiffait